****

***ภาพข่าวประชาสัมพันธ์***

**มูลนิธิเอสซีจี ส่งมอบ “นวัตกรรมห้องตรวจและคัดกรองผู้ที่มีความเสี่ยงติดเชื้อโควิด-19”**

**แก่โรงพยาบาลสระบุรี**

****

**มูลนิธิเอสซีจี** โดย **นายศาณิต เกษสุวรรณ ผู้แทนมูลนิธิเอสซีจี** *(ที่ 3 จากขวา)* และ**นายวชิระชัย คูนำวัฒนา Head of Living Solution Business ในธุรกิจซีเมนต์และผลิตภัณฑ์ก่อสร้าง เอสซีจี** *(ที่ 2 จากซ้าย)* ส่งมอบ **“นวัตกรรมห้องตรวจและคัดกรองผู้ที่มีความเสี่ยง (Modular Screening & Swab Unit)”** จำนวน 2 ยูนิต พร้อมห้องน้ำสำเร็จรูป ให้แก่**โรงพยาบาลสระบุรี** ซึ่งเป็นโรงพยาบาลศูนย์หลักของจังหวัดที่ให้บริการตรวจคัดกรองผู้ที่มีอาการเกี่ยวกับโรคระบบทางเดินหายใจ (ARI Clinic) โดยไม่มีค่าใช้จ่าย เพื่อช่วยลดความเสี่ยงจากการติดเชื้อโควิด-19 ของบุคลากรทางการแพทย์ในขณะปฏิบัติหน้าที่ ด้วยการแยกพื้นที่ทีมแพทย์-คนไข้ออกจากกัน และใช้ระบบควบคุมแรงดันและคุณภาพอากาศที่เหมาะสม พร้อมมีระบบฆ่าเชื้อ ป้องกันการแพร่กระจายของเชื้อโรคระหว่างผู้ใช้งาน ทำให้โรงพยาบาลสามารถรองรับจำนวนผู้ที่เข้ามาตรวจคัดกรองได้เพิ่มมากขึ้น อีกทั้งช่วยให้จัดระบบการดูแลผู้ป่วยได้อย่างรวดเร็วและมีประสิทธิภาพ โดยได้รับเกียรติจาก **นายแพทย์อนันต์ กมลเนตร ผู้อำนวยการโรงพยาบาลสระบุรี** *(ที่ 4 จากขวา)* เป็นผู้รับมอบ

**ผู้สนใจสามารถร่วมบริจาคสมทบทุนจัดหานวัตกรรมดังกล่าว เพื่อส่งมอบให้โรงพยาบาลที่มีความจำเป็น โดยสามารถสอบถามรายละเอียดเพิ่มเติมได้ที่คอลเซ็นเตอร์ โทร. 02-586-2888**

***\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\****